Največja prednost je zagotovo to, da za delovanje toplotna črpalka uporablja obnovljive vire energije. Montaža ni zahtevna, saj je potrebna zgolj namestitev zunanje enote. Torej ni večjih gradbenih posegov. Še ena prednost toplotne črpalke zrak-voda je tudi to, da lahko služi kot samostojen vir ogrevanja objekta. Tudi ob nižjih temperaturah na primer do -5°C.
V primeru še nižjih temperatur je običajno potrebno dogrevanje. Izvedba toplotne črpalke zrak-voda pa je cenovno zelo ugodna. Bodite pa pozorni na to, da namestite hranilnik toplote, v izogib prepogostemu vklapljanju črpalke.